Véres program is lesz a debreceni Kutatók éjszakáján - Cívishír.hu
Helyben járókutatók éjszakája
Véres program is lesz a debreceni Kutatók éjszakáján
Kezdődik a regisztráció.
Szeptember 14-től regisztrálhatnak az érdeklődők az idei Kutatók éjszakája azon programjaira, amelyeken csak korlátozott számú résztvevőt tudnak fogadni a szervezők.
A regisztráció délelőtt 10 órakor kezdődik a www.kutatokejszakaja.hu honlapon.
A Kutatók éjszakája Európa-szerte megrendezett ingyenes eseménysorozat a tudomány és a kutatói életpálya népszerűsítésére. A szervezők közlése szerint tavaly közel 50 magyarországi település 200-nál több helyszínén 2000 program várta a sok tízezer érdeklődőt. Európa-szerte csaknem félezer városban több mint egymillióan tudtak bepillantani a különböző tudományterületek titkaiba.